ମାଓ ଉପଦ୍ରବ ଜିଲ୍ଲା ତାଲିକାରୁ ବାଦ୍ ପଡ଼ିଲା ରାଜ୍ୟର ୫ ଜିଲ୍ଲା -\nମାଓ ଉପଦ୍ରବ ଜିଲ୍ଲା ତାଲିକାରୁ ବାଦ୍ ପଡ଼ିଲା ରାଜ୍ୟର ୫ ଜିଲ୍ଲା\nଭୁବନେଶ୍ୱରଃ ରାଜ୍ୟରେ କମୁଛି ମାଓବାଦୀଙ୍କ ଗତିବିଧି । ମାଓବାଦୀ ଉପଦ୍ରୁତ ତାଲିକାରୁ ଓଡ଼ିଶାର ଆଉ ୫ଟି ଜିଲ୍ଲାକୁ ବାଦ୍ ଦିଆଯାଇଛି । ଅର୍ଥାତ୍ ରାଜ୍ୟର ଆଉ ୫ଟି ଜିଲ୍ଲା ମାଓମୁକ୍ତ ହୋଇଥିବା ରାଜ୍ୟ ସରକାର ଘୋଷଣା କରିଛନ୍ତି । ମାଓ ଉପଦ୍ରୁତ ଜିଲ୍ଲା ପାଇଁ ଉଦ୍ଧିଷ୍ଚ ସୁରକ୍ଷା ସମ୍ପର୍କିତ ଖର୍ଚ୍ଚ ବା ଏସ୍ଆର୍ଇ ଯୋଜନାରୁ ୫ଟି ଜିଲ୍ଲାକୁ ବାଦ୍ ଦିଆଯାଇଛି । ଏହି ୫ଟି ଜିଲ୍ଲା ହେଲା ଅନୁଗୁଳ, ବୌଦ୍ଧ, ସମ୍ବଲପୁର, ଦେବଗଡ଼ ଏବଂ ନୟାଗଡ଼ । ଏସବୁ ଜିଲ୍ଲାରେ ସୁଶାସନ ଓ ବ୍ୟାପକ ଉନ୍ନୟନ କାର୍ଯ୍ୟ ଫଳରେ ମାଓ କାର୍ଯ୍ୟକଳାପ ହ୍ରାସ ପାଇଛି । ଏହାପରେ ରାଜ୍ୟ ସରକାର ଏହି ନିଷ୍ପତ୍ତି ନେଇଛନ୍ତି ।\nOdisha Govt has approved removal of five districts of Angul ,Boudh , Sambalpur, Deogarh and Nayagarh from LWE affected SRE districts.\nThis recognises improved security situation in these districts.\nOdisha Police is committed to make whole of Odisha LWE free .@CMO_Odisha\n -  DGP, Odisha (@DGPOdisha) July 10, 2020\nପୋଲିସ ଡିଜି ଅଭୟ ଟ୍ୱିଟ୍ କରି ଏହା ଜଣାଇଛନ୍ତି । ୨୦୧୨ରେ ରାଜ୍ୟର ୧୯ଟି ଜିଲ୍ଲାକୁ ମାଓ ଉପଦ୍ରୁତ ଜିଲ୍ଲା ଘୋଷଣା ସହିତ ଏସବୁ ଜିଲ୍ଲାରେ ବିକାଶମୂଳକ କାର୍ଯ୍ୟକ୍ରମ ହାତକୁ ନିଆଯାଇଥିଲା । ସ୍ଥିତିରେ ଉନ୍ନତି ପରେ ୨୦୧୮ରେ ୬ଟି ଜିଲ୍ଲା- ଯାଜପୁର, ଢେଙ୍କାନାଳ, କେନ୍ଦୁଝର, ମୟୂରଭଞ୍ଜ, ଗଜପତି ଓ ଗଞ୍ଜାମ ଜିଲ୍ଲାକୁ ସରକାର ମାଓ ଉପଦ୍ରୁତ ତାଲିକାରୁ ବାଦ୍ ଦେଇଥିଲେ । ଆଜି ଆଉ ୫ଟି ଜିଲ୍ଲାକୁ ବାଦ୍ ଦିଆଯାଇଥିବା ବେଳେ ଏବେ ୭ଟି ଜିଲ୍ଲା ଏବେ ଏହି ତାଲିକାରେ ଅଛି ।\nକନ୍ଧମାଳରେ ସୁରକ୍ଷାକର୍ମୀଙ୍କ ଏନକାଉଣ୍ଟର, ୪ ମାଓବାଦୀ ନିହତ\nTags: Angul Boudh Deogarh Five Dist LWE Maoist NAYAGARH Odisha Govt SAMBALPUR SRE\nPrevious ଘରୁ ଯିବା ପରେ ହ୍ୱାଟ୍ସଆପରେ ଆଦିତ୍ୟ କେମିତି ଆସୁଥିଲେ ଅନଲାଇନ୍ ?\nNext ଗଜବ ସ୍କାମ୍ଃ ନକଲି SBI ବ୍ରାଂଚ୍ ଖୋଲିଦେଲେ ପୂର୍ବତନ ବ୍ୟାଙ୍କ କର୍ମଚାରୀଙ୍କ ପୁଅ !
